༢གང་བཏང་རྒྱུ་ཡི་སྨན་གྱི་ངོས་འཛིན་པ།གོང་ལྟར་གང་ལ་གཏོང་ཡུལ་ནད་གཞིའི་བྱེ་བྲག་ཕྱེས་པའི་རྗེས་སུ་གང་གཏོང་བྱའི་གཉེན་པོ་དེ་ཉིད།ཟུངས་དང་དོན་སྣོད་ཀྱི་སྟོབས་བསྐྱེད་པར་རམ།ནད་ཀྱི་ངོ་བོ་གཞོམས་པར་རམ།འདུ་བ་སྙོམས་པར་སྤྱོད་པ་སོགས་ཀྱི་དམིགས་ཡུལ་ལེགས་པར་ཕྱེས་ནས་རྩ་བའི་སྨན་གྱི་སྦྱོར་ཚད་དང་།དེའི་རོ་ནུས་ཡོན་ཏན་ལ་སོགས་པ་དཔྱིས་ཕྱིན་པར་མཁྱེན་རྟོགས་ཡོད་དགོས་པ་མ་ཟད།དེའི་རྨང་གཞིའི་སྟེང་དུ་རང་གིས་བཏབ་རྒྱུ་དེ་སྨན་ནུས་བསྐྱེད་པར་ཡིན་ནམ།ནུས་པ་འཇམ་དུ་གཏོང་བ་ཡིན།ནུས་པ་རྣོ་བྱེད་ཡིན།ནུས་པ་ཆེར་གཏོང་ཡིན།སྨིན་སྡུད་འབྱེད་པར་རམ།ནད་ཀྱི་ངོ་བོ་འཇོམས་པ་སོགས་གང་ལ་དམིགས་ཏེ་ཁ་ཚར་བཏབ་རྒྱུ་ཡིན་པ་དང་།དེ་བཞིན་རང་གི་བཏབ་རྒྱུ་ཏེ་ཁ་ཚར་ཡིན་ནམ།ཡང་ན་ཁ་བསྒྱུར་དང་།ཁ་འཛིན་སོགས་གང་ཡིན་ངེས་པའི་ཐོག་རྩ་བའི་སྨན་སྦྱོར་སྟེང་དུ་བསྐྱར་དུ་བཏབ་རྒྱུའི་སྨན་དེའམ་དེ་དག་གི་རོས་འདི་བྱེད།ནུས་པས་འདི་བྱེད།སྟོབས་ཀྱི་འདི་བྱེད།ཞུ་བྱེད་ཀྱིས་འདི་བྱེད་པ་སོགས་ཚུལ་བཞིན་ཤེས་དགོས་ལ།ཁ་ཚར་བཏབ་ཟིན་པའི་རྗེས་སུ་རོ་ནུས་ཞུ་རྗེས་གང་འདྲ་ཞིག་ཏུ་འགྱུར་མིན་ཐད་དེ་བས་ཞིབ་འཇུག་བྱ་དགོས་པ་གནད་དུ་མཐོང་བ་མ་ཟདཡང་སྒོས་ནུས་པ་རྐྱང་སེལ་དང་ཤེལ་གོང་ཕྲེང་།མི་ཕམ་སྔོ་སྦྱོར་སོགས་ལ་བསྟེན་ནས་གང་འདེབས་རྒྱུའི་སྨན་ནུས་ལ་དཔྱིས་ཕྱིན་པའི་ཞིབ་འཇུག་གནང་དགོས་པ་སོགས་རྒྱས་པར་གཞན་དུ་ཞུ་བྱ་ཡིན།